Komisijas Regula (EK) Nr. 516/1999

(1999. gada 9. marts)

par atsevišķu preču klasifikāciju kombinētajā nomenklatūrā

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1987. gada 23. jūlija Regulu (EEK) Nr. 2658/87 [1] par tarifu un statistikas nomenklatūru un par kopējo muitas tarifu, kurā jaunākie grozījumi izdarīti ar Regulu (EK) Nr. 2261/98 [2], un jo īpaši tās 9. pantu,

tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju;

tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību;

tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti 2. ailē, pamatojumu sniedzot 3. ailē;

tā kā ir lietderīgi, ka, ievērojot Kopienā spēkā esošos noteikumus par divkāršas pārbaudes sistēmām un Kopienas preventīvu un retrospektīvu uzraudzību attiecībā uz tekstilizstrādājumiem, tos importējot Kopienā, uz juridiski saistošu informāciju par tarifiem, ko par preču klasifikāciju kombinētajā nomenklatūrā sniedz dalībvalstu muitas dienesti un kas neatbilst šai regulai, personas, kuru rīcībā ir šāda informācija, var turpināt atsaukties 60 dienas saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 82/97 [4];

tā kā šajā regulā paredzētie pasākumi saskan ar Muitas kodeksa komitejas Tarifu un statistikas nomenklatūras nodaļas atzinumu,

IR PIEŅĒMUSI ŠO REGULU.

1. pants

Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē.

2. pants

Ievērojot Kopienā spēkā esošos noteikumus par divkāršas pārbaudes sistēmām un Kopienas preventīvu un retrospektīvu uzraudzību pār tekstilizstrādājumiem, tos importējot Kopienā, uz juridiski saistošu informāciju par tarifiem, ko par preču klasifikāciju kombinētajā nomenklatūrā sniedz dalībvalstu muitas dienesti un kas vairs neatbilst šai regulai, var turpināt atsaukties 60 dienas saskaņā ar 12. panta 6. punktu Regulā (EEK) Nr. 2913/92.

3. pants

Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs.

Briselē, 1999. gada 9. martā

Komisijas vārdā —

Komisijas loceklis

Mario Monti

[1] OV L 256, 7.9.1987., 1. lpp.

[2] OV L 292, 30.10.1998., 1. lpp.

[3] OV L 302, 19.10.1992. 1. lpp.

[4] OV L 17, 21.1.1997., 1. lpp.

--------------------------------------------------

PIELIKUMS

Apraksts | Klasifikācija KN kods | Pamatojums |

(1) | (2) | (3) |

1.Hokeja cimds; tā augšējā daļa (virspuse) aizsargnolūkā ir polsterēta un pārklāta ar neaustu materiālu; cimda abas puses pilnībā ir pārklātas ar plastmasu.Cimda plaukstas daļā ir neausta poliamīda mikrošķiedra. Starppirkstu daļas, izņemot īkšķi, ir no vienkrāsaina adīta auduma.(Skat. fotogrāfiju Nr. 573) | 39262000 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, 56. nodaļas 3.b piezīmi, kā arī KN kodu 3926 un 39262000 aprakstu. Skat. arī HS paskaidrojumus par 9506. pozīciju. Cimda virspusei ir aizsardzības funkcija, kas piešķir izstrādājumam tā būtiskās īpatnības. |

2.Viegls, nepieguļošs, vienkrāsains adīts apģērba gabals (100 % kokvilna), kas sedz ķermeni līdz augšstilba vidusdaļai (kopējais garums - 96 cm), taisna piegriezuma un sniedzas līdz augšstilba vidusdaļai. Tam ir noapaļots, vaļīgs kakla izgriezums un īsas piedurknes. Apģērba gabala piedurkņu gali un apakšmala ir apvīlēta, un tam ir aptuveni 8 cm gari sānu šķēlumi apakšējā daļā.Apģērba priekšējā daļā ir izšuvums.(Kleita)(Skat. fotogrāfiju Nr. 578) | 61044200 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 6104 un 61044200 aprakstu. Skat. arī kombinētās nomenklatūras paskaidrojumus par KN kodiem 61044100 līdz 61044900. Apģērbu nevar klasificēt kā naktskreklu, jo konkrēto apģērba gabalu tā objektīvo īpašību dēļ var valkāt vienlīdz atbilstoši, kā guļot, tā arī citās situācijās, un tādēļ tas nav paredzēts valkāšanai tikai vai katrā ziņā kā naktsveļa. Šī apģērba gabala garuma dēļ to nevar klasificēt ar KN kodu 6109. |

3.Vienkrāsains apģērba gabals no viegli plisēta adīta auduma (100 % poliestera) ar vidēji vairāk kā 10 valdziņiem vienā centimetrā, paredzēts ķermeņa augšējai daļai, nosedzot to līdz gurniem. Šim taisnā piegriezuma apģērba gabalam ir īsas piedurknes un apvīlēta apakšmala.Apģērba gabalam ir apaļš kakla izgriezums ar valnīti, un daļēji aizpogājama mugurpuse.(Blūze)(Skat. fotogrāfiju Nr. 575) | 61062000 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 61. nodaļas 4. piezīmi, kā arī KN kodu 6106 un 61062000 aprakstu. Skat. arī kombinētās nomenklatūras paskaidrojumus par 6106. pozīciju. |

4.Divkrāsains īspiedurkņu adīts apģērba gabals no viegla plisēta sintētiskās tekstilšķiedras (100 % poliestera) auduma, brīvi krītošs, bez apkaklītes, paredzēts ķermeņa augšējai daļai, nosedzot to līdz gurniem.Apģērba gabala priekšpusē ir divi citāda auduma ielaidumi, ko savieno apzeltīta metāla ķēde, kas piestiprināta ar divām dekoratīvām pogām.Apģērba gabala mugurpuse uz leju no kakla izgriezuma ir daļēji pogājama.Apģērba gabalam ir plecu polsteri, un apakšmala un piedurkņu gali ir apvīlēti.Pāri visai apģērba gabala priekšpusei ir blūzes iekšpusē iešūta odere.Oderei ir citāda krāsa nekā pārējām apģērba gabala daļām un apaļš kakla izgriezums.(Blūze)(Skat. fotogrāfiju Nr. 577) | 61062000 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 61. nodaļas 9. piezīmi, kā arī KN kodu 6106 un 61062000 aprakstu. Skat. arī kombinētās nomenklatūras paskaidrojumus par KN kodu 6106. |

5.Vienkrāsains, taisna piegriezuma apģērba gabals no viegli plisēta adīta auduma (100 % poliestera), kas paredzēts ķermeņa augšējai daļai un sniedzas lejup līdz gurniem; tas ir bez piedurknēm ar noapaļotiem roku izgriezumiem.Apģērba gabalam ir apaļš kakla izgriezums bez papildu atvēruma. Ap kakla izgriezumu un roku izgriezumiem apģērba gabals ir caurauklots. Apakšējā mala ir apvīlēta.(Veste)(Skat. fotogrāfiju Nr. 576) | 61099030 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 61. nodaļas 2. papildu piezīmi, kā arī KN kodu 6109, 610990 un 61099030 aprakstu. |

6.Hokeja cimds.Cimda virspuse aizsardzības nolūkā ir polsterēta. Ārējais adītais audums ir no sintētiskām šķiedrām (poliestera). Cimda plaukstas daļā ir neaustas poliamīda mikrošķiedras.(Skat. fotogrāfiju Nr. 574) | 61169300 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, kā arī KN kodu 6116 un 61169300 aprakstu. Skat. arī HS paskaidrojumus par 9506. pozīciju. Cimda virspusei ir aizsardzības funkcija, kas piešķir cimdam tā būtiskās īpatnības. |

7.Rūtains, taisna piegriezuma nepieguļošs austs apģērba gabals (100 % kokvilna) ar īsām piedurknēm, paredzēts ķermeņa augšējai daļai, sniedzoties līdz gurniem, ar apkaklīti, kuras atloki ir no cita auduma. Piedurkņu gali un apģērba gabala apakšmala ir apvīlēta.Apakšmalas vīlē ievērta tieva aukliņa. Šim apģērba gabalam ir divi sānu šķēlumi aptuveni 7 cm garumā.Priekšējā daļā tas visā garumā ir pogājams no kreisās puses uz labo, un tam ir divas iešūtas krūšu kabatas, kuras var aizvilkt ar rāvējslēdzēju.(Krekls)(Skat. fotogrāfiju Nr. 579) | 62052000 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 62. nodaļas 8. piezīmi, kā arī KN kodu 6205 un 62052000 aprakstu. Tievajai aukliņai nav praktiska nolūka, un tā nekādā veidā nenosaka, lai apģērba gabalu klasificētu kā vīriešu kreklu. |

8.Viegls un ļoti brīvi krītošs, taisna piegriezuma apģērba gabals ar viļņainu apakšmalu no 0,2 mm bieza apdrukāta spīdīga "atlasa" auduma (87 % poliesters, 13 % kokvilna), ar apkaklīti, kurai ir atloki, paredzēts ķermeņa augšējai un apakšējai daļai līdz ceļgaliem (kopējais garums — 95 cm).Tam ir garas, platas piedurknes, V-veida kakla izgriezums, priekšpusē tas ir pogājams visā garumā no labās puses uz kreiso.Apģērba gabalam ir arī uzšūta krūšu kabata un vienkrāsaina spīdīga "atlasa" auduma uzšuves pie apkaklītes, piedurkņu galos un virs kabatas.(Naktskrekls)(Skat. fotogrāfiju Nr. 569) | 62082200 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XI iedaļas 2. piezīmes A daļu par apakšpozīciju, 62. nodaļas 1. un 8. piezīmi, kā arī KN kodu 6208 un 62082200 aprakstu. Ņemot vērā: tā vispārējo izskatu,tā ļoti brīvi krītošo piegriezumu,tā garās, platās piedurknes,tā viļņaino apakšmalu,spīdīgo "atlasa" audumu, no kā apģērba gabals ir ražots,faktu, ka tas nodrošina zināmas ērtības, šo apģērba gabalu klasificē kā naktskreklu. |

9.Divu apģērba gabalu komplekts, iesaiņots pārdošanai mazumtirdzniecībā, kurā ir:a)viegls un ļoti brīvi krītošs, taisna piegriezuma apģērba gabals no 0,5 mm bieza spīdīga "atlasa" auduma (83 % poliesters, 17 % kokvilna), kas apdrukāts ar ornamentiem, ar apkaklīti, kurai ir atloki, paredzēts ķermeņa augšējai daļai, sniedzoties līdz gurniem (kopējais garums — 76 cm).Tam ir garas, platas piedurknes, V-veida kakla izgriezums, priekšpusē tas ir pogājams visā garumā no labās puses uz kreiso.Apģērba gabalam ir arī uzšūta krūšu kabata, sānos divi šķēlumi un vienkrāsaina spīdīga "atlasa" auduma uzšuves pie apkaklītes, piedurkņu galos un virs kabatas;b)taisna piegriezuma vieglas, nepieguļošas bikses no 0,5 mm bieza, vienkrāsaina spīdīga "atlasa" auduma (83 % poliesters, 17 % kokvilna), kas sniedzas no jostas vietas līdz potītēm, bez atvēruma jostas vietā. Šis apģērba gabals jostas vietā ir savilkts ar elastīgu apmali, bikšu staru gali ir apvīlēti.(Pidžama)(Skat. fotografijas Nr. 570 A un Nr. 570 B) | 62082200 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XI iedaļas 2. piezīmes A daļu par apakšpozīciju, 62. nodaļas 1. un 8. piezīmi, kā arī KN kodu 6208 un 62082200 aprakstu. Skat. arī kombinētās nomenklatūras paskaidrojumus par KN kodiem 62082100 līdz 62082900. Ņemot vērā: to vispārējo izskatu,to ļoti brīvi krītošo piegriezumu,tā garās, platās piedurknes,spīdīgo "atlasa" audumu, no kā apģērba gabali ir ražoti,faktu, ka tie nodrošina zināmas ērtības, šos apģērba gabalus klasificē kā pidžamu. |

10.Hokeja vārtsarga cimds, ko parasti valkā kreisajā rokā.Šo dūraini lieto vārtsargs, lai noķertu hokeja bumbiņu (vai ripu). Tas ir no abām pusēm polsterēts, un iekšpusē ir atsevišķs nodalījums pirkstiem. Īkšķi un rādītājpirkstu atdala no auklām veidots tīkliņš (KN pozīcija 5607). Cimda virspuse ir no adītas ķīmiskās šķiedras. Plaukstas daļa ir no neaustām poliamīda mikrošķiedrām, kuru ārējā virsma ir pārklāta ar plastisku materiālu.(Skat. fotogrāfiju Nr. 572) | 62160000 | Klasifikācija noteikta, ievērojot kombinētās nomenklatūras interpretācijas 1. un 3.b vispārīgo noteikumu, kā arī KN koda 62160000 aprakstu. Skat. arī HS paskaidrojumus par 9506. pozīciju. Klasifikācija noteikta, ņemot vērā tekstilmateriālu, no kura izgatavota cimda plaukstas daļa. |

+++++ TIFF +++++

| | |

+++++ TIFF +++++

| | |

+++++ TIFF +++++

| | |

--------------------------------------------------